**Закон за изменение и допълнение на Закона за концесиите**

(обн., ДВ, бр. 96 от 2017 г., доп., бр. 103 от 2017 г., изм., бр. 7 от 2018 г., бр. 15 от 2018 г.)

**§ 1.** Член 19 се изменя така:

„Чл. 19. (1) Икономически оператор, който е подал заявление или заявление и предварителна оферта, има правата на кандидат в процедурата за определяне на концесионер.

(2) От датата на подаване на заявление и оферта, предварителна оферта и оферта, или оферта, икономическият оператор придобива правата на участник в процедурата за определяне на концесионер“.

**§ 2.** В чл. 20, ал. 3, изречение трето, в края на текста се поставя запетая и се добавя „съгласно предвиденото в него“.

**§ 3.** В чл. 21, ал. 5 се изменя така:

„(5) С концесионния договор се предвижда участващите в групата икономически оператори по ал. 2 и 3, както и икономическият оператор по ал. 4, да отговарят солидарно с проектното дружество за изпълнението на концесионния договор, съгласно предвиденото в него, като се вземат предвид характера и размера на участието на всеки от икономическите оператори в проектното дружество или на поетия от тях ангажимент за предоставяне на ресурси на проектното дружество“.

**§ 4.** В чл. 29, ал. 3, изречение второ думите „прогнозната стойност“ се заменят с „така получената стойност“.

**§ 5.** В чл. 61, ал. 1, думите „ал. 2 – 6“ се заменят с „ал. 2 – 5“.

**§ 6.** В чл. 63, ал. 3 се изменя така:

„(3) Третото лице, с възможностите на което се доказва изпълнението на изискванията за финансово състояние, отговаря солидарно с концесионера за изпълнението на концесионния договор, съгласно предвиденото в него, като се вземат предвид характера и размера на поетия от третото лице ангажимент за предоставяне на възможности или ресурси.“

**§ 7.** В чл. 77, ал. 3 се отменя.

**§ 8.** В чл. 118, ал. 3 думите „по чл. 117, ал. 2, т. 1, 2 и 5“ се заменят с „по чл. 117, ал. 1, т. 1, 2 и 5“.

**§ 9.** В чл. 122 се правят следните изменения и допълнения:

1. В ал. 2, т. 22 се изменя така:

„22. клаузите за преразглеждане, ако такива са предвидени, както и основанията, реда и последиците от предсрочно прекратяване на договора;

2. В ал. 4 се създава нова т. 4:

„4. условията, при които се поема солидарна отговорност с концесионера от страна на икономическите оператори, частния съдружник или третите лица в случаите, предвидени в този закон“.

**§ 10.** В чл. 142 се правят следните изменения и допълнения:

1. В ал. 1 думите „от съда по реда на Гражданския процесуален кодекс“ се заменят с „по реда, предвиден в договора“.

2. В ал. 2 думите „на съдебното решение“ се заменят с „решението по ал. 1“.

**§ 11.** В чл. 150 се правят следните изменения и допълнения:

1. В ал. 3, т. 1 думите „намалени със сумата, съответстваща на определената с финансово-икономическия модел норма на възвръщаемост на концесионера за целия срок на договора, но не повече от пазарната стойност на извършените от концесионера инвестиции в обекта на концесията към датата на прекратяване на договора“ се заменят с „определени съгласно ал. 5“;

2. Алинея 4 се изменя така:

„(4) В случаите по ал. 2 възстановяването на разходите на концесионера за инвестиции покрива собствения капитал с норма на възвръщаемост, определена с финансово-икономическия модел към датата на прекратяване на договора и непогасената част от привлечения капитал, включително непогасена главница, лихви, такси и други разходи, свързани с прекратяване на финансиране, при спазване разпределението на рисковете, съгласно чл. 31“.

3. Алинея 5 се изменя така:

„(5) В случаите по ал. 3, т. 1 обезщетението включва непогасената част от привлечения капитал, включително непогасена главница, лихви, такси и други разходи, свързани с прекратяване на финансиране, при спазване разпределението на рисковете, съгласно чл. 31“.

**§ 12.** В чл. 152, ал. 1 се изменя така:

„Чл. 152. (1) При предсрочно прекратяване на концесионния договор по причина, за която никоя от страните не отговаря, страните могат да уговорят последиците от прекратяването в зависимост от причината за прекратяването и условията, при които то е предвидено“.

**§ 13.** В чл. 154 се правят следните изменения и допълнения:

1. Алинея 2 се изменя така:

„(2) Споровете относно сключването, изпълнението, изменението и прекратяването на концесионен договор се решават от съда по реда на Гражданския процесуален кодекс, освен в случаите по ал. 3“;

2. Създава се ал. 3:

„(3) С концесионния договор за концесия с трансграничен интерес страните може да уговорят всички или определени спорове да се решават от арбитражен съд.“.

**§ 14.** В чл. 158, ал. 3, т. 4 се изменя така:

„4. документ за платена държавна такса“.

**§ 15.** Създава се чл. 178а:

„Чл. 178а. За производствата по тази глава пред Комисията за защита на конкуренцията и пред Върховния административен съд се дължат държавни такси и разноски, определени с тарифа, одобрена от Министерския съвет. Държавните такси за касационно обжалване пред Върховния административен съд се определят в размера на таксите, дължими за производството по жалби пред Комисията за защита на конкуренцията. Държавни такси за отмяна на влезли в сила съдебни актове и за частни жалби пред Върховния административен съд се определят по реда на Административнопроцесуалния кодекс“.

**§ 16.** В чл. 179, ал. 2, т. 6 думите в края на текста „или противоречи на друго изискване на този закон“ се заличават.